रांची/लातेहार। झारखंड के गुमला जिले से अरेस्ट भाकपा माओवादी के एरिया कमांडर मिथिलेश यादव की निशानदेही पर पुलिस ने लातेहार से 59 बम बरामद किए हैं। जिस जगह पर विस्फोटक छिपाकर रखे गए थे, वहां भाकपा माओवादी अपने नक्सलियों को प्रशिक्षण भी देता है। नक्सली यहां मचान बनाकर बम प्लांट कर रहे थे।
जमीन में छिपाकर रखे गए थे बम
लातेहार एसपी अनूप बिरथरे ने बताया कि मनिका थानाक्षेत्र के मुंडार व रानीदह पहाड़ के बीच 14 प्रेशर कुकर बम, नौ किलो का तीन सिलेंडर बम, तीन किलो का चार सिलेंडर बम, 22 देशी बम एवं 16 देशी बम बरामद किए गए हैं। ये सभी जमीन में छिपाकर रखे गए थे। बरामद सभी बमों को झारखंड जगुआर के बम निरोधक दस्ते द्वारा विस्फोट कराकर निष्क्रिय कर दिया गया है। इलाके में पुलिस और झारखंड जगुआर के जवान छापेमारी अभियान चला रहे हैं। ये विस्फोटक सुरक्षा बलों को निशाना बनाने के उद्देश्य से जंगलों में प्लांट किए गए थे।
नक्सलियों का ट्रेनिंग कैंप भी मिला
एएसपी मनीष भारती ने बताया कि जिस जगह पर विस्फोटक छिपाकर रखे गए थे, वह जंगल नक्सली संगठन भाकपा माओवादी की शरणस्थली है। यहां नक्सलियों की आवाजाही भी होती है। कभी-कभार यहां उन्हें ट्रेनिंग भी दी जाती है। इसी जंगल में नक्सलियों द्वारा लकड़ी का बना एक मचान भी मिला है, जो इनके आवाजाही को प्रमाणित करता है।
सबजोनल कमांडर गजेंद्र के दस्ते में चलता था मिथिलेश
एएसपी ने बताया कि मिथिलेश, नक्सली सबजोनल कमांडर गजेंद्र के दस्ते में चलता था। मिथिलेश द्वारा पहले पुलिस को गुमराह करने की कोशिश की गई। दो अलग-अलग स्थानों पर विस्फोटक के छिपाए जाने की जानकारी दी गई। लेकिन, वहां विस्फोटक नहीं मिले। इसके बाद आई वन वामा नामक खोजी कुत्ताें की निशानदेही पर गड्ढा खोदकर ये बम बरामद किए गए।
आगे की स्लाइड्स में देखिए संबंधित फोटोज...
फोटोजर्नलिस्ट: सोहन सिंह।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva